Tori Bowie

Frentorish Bowie (27. august 1990 – 3. mai 2023) oli USA kergejõustiklane, olümpiavõitja ja kahekordne maailmameister.

Ta tegi rahvusvaheliste tiitlivõistluste debüüdi 2014. aasta sisemaailmameistrivõistlustel Sopotis, kui osales kaugushüppes ning sai kvalifikatsioonis tulemusega 6.12 viimase, 13. koha.

2015. aasta maailmameistrivõistlustel Pekingis osales ta 100 meetri jooksus ja võitis Shelly-Ann Fraser-Pryce'i ja Dafne Schippersi järel pronksmedali.

2016. aasta suveolümpiamängudel Rio de Janeiros võitis Bowie hõbemedali 100 meetri jooksus, pronksmedali 200 meetri jooksus ja tuli 4×100 m teatejooksus USA naiskonnaga olümpiavõitjaks.

2017. aasta maailmameistrivõistlustel Londonis tuli ta 100 meetri jooksus ajaga 10.85 Marie-Josée Ta Lou ja Dafne Schippersi ees maailmameistriks. Teise kuldmedali võitis ta USA naiskonna koosseisus 4×100 m teatejooksus. 

2019. aasta maailmameistrivõistlustel Dohas Bowie 100 meetri jooksu poolfinaalis starti ei tulnud. Ta osales ka kaugushüppes ning sai tulemusega 6.81 4. koha.

 Isiklikud rekordid 
Väljas
 Ala  Tulemus  Aeg  Koht 100 m jooks  10,78   3. juuli 2016   Eugene 200 m jooks  21,77   27. mai 2017   Eugene Kaugushüpe  6.91   6. aprill 2013   Los Angeles Kolmikhüpe  12.65   12. mai 2012   New Orleans
Sees
 Ala  Tulemus  Aeg  Koht 60 m jooks  7,11   19. märts 2016   Portland 200 m jooks  24,06   14. jaanuar 2012   Birmingham Kaugushüpe  6.95   25. jaanuar 2014   Naperville Kolmikhüpe  13.09   26. veebruar 2012   Birmingham
Allikas: Rahvusvaheline Kergejõustikuliit

 Viited 

 Välislingid 



Kategooria:Ameerika Ühendriikide sprinterid
Kategooria:Ameerika Ühendriikide kaugushüppajad
Kategooria:Sündinud 1990
Kategooria:Surnud 2023